ໃນຕອນເຊົ້າຂອງວັນທີ 24 ກຸມພາ 2022 ໜ່ວຍພັກ ສະພາປະຊາຊົນແຂວງໄດ້ຈັດພິທີເລື່ອນສະມາຊິກພັກ ສຳຮອງ 6 ສະຫາຍ ຂຶ້ນເປັນສະມາຊິກພັກສົມບູນ, ພິທີດັ່ງກ່າວແມ່ນໄດ້ຈັດຂື້ນທີ່ຫ້ອງປະຊຸມສະພາປະຊາຊົນແຂວງ, ໂດຍໃຫ້ກຽດເປັນ ປະທານ ຂອງ ສະຫາຍ ຫຸມເພັງ ຈອມວິສານ, ກຳມະການພັກແຂວງ, ຮອງປະທານສະພາປະຊາຊົນແຂວງ ແລະ ມີຄະນະໜ່ວຍ ພັກ, ສະມາຊິກພັກສົມບູນ, ສຳຮອງ ແລະ ຕາງໜ້າຈາກສາມອົງການຈັດຕັ້ງມະຫາຊົນ, ພາຍໃນໜ່ວຍມີຜູ້ເຂົ້າຮ່ວມທັງໝົດ 21 ສະ ຫາຍ, ຍິງ 12 ສະຫາຍ. ໃນພິທີດັ່ງກ່າວ ສະຫາຍ ຄຳດາ ໂສລະພົມ, ຮອງເລຂາໜ່ວຍພັກສະພາປະຊາຊົນແຂວງ ໄດ້ຂື້ນ ຜ່ານມະຕິຕົກລົງຂອງຄະ ນະປະຈຳພັກແຂວງ, ຮອງເລຂາພັກແຂວງໆຜົ້ງສາລີວ່າດ້ວຍການອະນຸມັດເລື່ອນສະມາຊິກພັກສຳ ຮອງຂຶ້ນເປັນສະມາຊິກສົມ ບູນພ້ອມທັງມອບມະຕິຕົກລົງ ແລະ ຈັບມືຮັບຮອງເອົາສະມາຊິກສໍາຮອງເລື່ອນຂຶ້ນສົມບູນ. ໂອກາດນີ້, ສະຫາຍ ຫຸມເພັງ ຈອມວິສານ ກຳມະການພັກແຂວງ, ຮອງປະທານສະພາປະຊາຊົນແຂວງກໍ່ໄດ້ສະແດງຄວາມຍ້ອງ ຍໍຊົມເຊີຍຕໍ່ສະມາຊິກພັກໃໝ່ທັງ 6 ສະຫາຍ ທີ່ໄດ້ຝຶກຜົນຫຼໍ່ຫຼອມຕົນເອງຈົນກ້າວຂຶ້ນເປັນສະມາຊິກພັກສົມບູນ.ພ້ອມດຽວ ກັນນີ້ ສະຫາຍ ຍັງໄດ້ໂອ້ລົມຕໍ່ສະມາຊິກພັກສົມບູນໃໝ່ວ່າຈະຕ້ອງໄດ້ຝຶກຝົນຫຼໍ່ຫຼອມຕົນເອງຕື່ມອີກ, ຮັກສາມູນເຊື້ອຄຸນສົມ ບັດສິນທຳປະຕິວັດ, ເອົາໃຈໃສ່ການພັດທະນາຕົນເອງແລະນໍາເອົາແນວທາງການປ່ຽນແປງໃໝ່ຂອງພັກ-ລັດໄປຜັນຂະຫຍາຍ ເປັນໂຄງການ,ແຜນງານລະອຽດ, ເຂົ້າກັບການຈັດຕັ້ງປະຕິບັດຕົວຈິງໃຫ້ ມີແບບແຜນວິທີເຮັດວຽກທີ່ດີ, ມີຄວາມສາມັກຄີ ໜັກແໜ້ນ ແລະ ການຕຳນິຕິຊົມກັນຢ່າງເປັນປົກກະຕິສະຫາຍຍັງໄດ້ເນັ້ນໜັກໃຫ້ສະມາຊິກພັກໃໝ່ ແລະ ສະມາຊິກພັກເກົ່າ ຕ້ອງເປັນແບບຢ່າງໃຫ້ແກ່ອ້າຍນ້ອງພະນັກງານ, ສ້າງຕົນເອງໃຫ້ເປັນແບບຢ່າງແກ່ມະຫາຊົນ, ເພື່ອເຮັດໃຫ້ໜ່ວຍພັກພວກ ເຮົາ ກາຍເປັນໜ່ວຍພັກປອດໃສ, ເຂັ້ມແຂງ ແລະ ໜັກແໜ້ນ ພ້ອມກັນຈັດຕັ້ງປະຕິບັດວຽກງານທີ່ຂັ້ນເທິງມອບໝາຍໃຫ້, ຜັນຂະຫຍາຍມະຕິກອງປະຊຸມໃຫຍ່ຄັ້ງທີ XI ຂອງພັກປະຊາຊົນປະຕິວັດລາວ ໃຫ້ປະກົດຜົນເປັນຈິງ, ສ້າງວຽກງານ ໃນຂົງເຂດ ສະພາປະຊາຊົນແຂວງ ໃຫ້ມີຄວາມເຂັ້ມແຂງ ແລະ ກ້າວໜ້າ, ສາມາດປະກອບສ່ວນເຂົ້າໃນການສ້າງສາພັດທະນາປະເທດ ຊາດ ເວົ້າລວມ, ເວົ້າສະເພາະກໍ່ຄືແຂວງຜົ້ງສາລີຂອງພວກເຮົາໃຫ້ມີຄວາມຈະເລີນກ້າວໜ້າຂື້ນເລື້ອຍໆ.